Prasība, kas celta 2021. gada 20. septembrī – TestBioTech/Komisija
(Lieta T-605/21)
Tiesvedības valoda – angļu
Lietas dalībnieki
Prasītāja: TestBioTech eV (Minhene, Vācija) (pārstāvis: K. Smith, advokāte)
Atbildētāja: Eiropas Komisija
Prasījumi
Prasītājas prasījumi Vispārējai tiesai ir šādi:
atcelt atbildētājas 2021. gada 8. jūlija lēmumu par atteikumu atsaukt vai grozīt atbildētājas Īstenošanas lēmumu (ES) 2021/61 1, ar kuru Monsanto Europe SA atbilstoši ĢM regulai 2 tika atļauts tirgot ES ģenētiski modificētu kukurūzu MON 87427 x MON 87460 x MON 89034 x MIR162 x NK603 un tās apakškombinācijas;
noteikt jebkādus citus pasākumus, ko Vispārējā tiesa uzskatītu par atbilstošiem, un
piespriest atbildētājai atlīdzināt tiesāšanās izdevumus.
Pamati un galvenie argumenti
Prasības pamatošanai prasītāja izvirza trīs pamatus.
Ar pirmo pamatu tiek apgalvots, ka atbildētāja esot pieļāvusi acīmredzamu kļūdu vērtējumā, nesniegdama vispār nekādus vai nekādus atbilstošus apsvērumus par iespējamo gēnu uzkrāšanās ietekmi uz gēnu ekspresiju apvienojumā ar iedarbību sausuma apstākļos un/vai neesot lūgusi veikt atbilstošu vērtējumu sausuma apstākļos.
Ar otro pamatu tiek apgalvots, ka atbildētāja esot pieļāvusi acīmredzamu kļūdu vērtējumā, nesniegdama vispār nekādus vai nekādus atbilstošus apsvērumus par iespējamo gēnu uzkrāšanās ietekmi uz gēnu ekspresiju apvienojumā ar herbicīdu pielietojumu un/vai neesot lūgusi atbilstošu vērtējumu, pielietojot herbicīdu atkārtoti un/vai liela daudzumā.
Ar trešo pamatu tiek apgalvots, ka atbildētāja esot pieļāvusi acīmredzamu kļūdu vērtējumā, nesniegdama vispār nekādus vai nekādus atbilstošus apsvērumus par iespējamo gēnu uzkrāšanās ietekmi uz augu sastāvu un agronomiskām īpašībām apvienojumā ar iedarbību sausuma apstākļos un herbicīdu pielietojumu.
____________
1     OV 2021, L 26, 12. lpp.
1     Eiropas Parlamenta un Padomes Regula (EK) Nr. 1829/2003 (2003. gada 22. septembris) par ģenētiski modificētu pārtiku un barību (OV 2003, L 268, 1. lpp.).